SINONIMOAK 




Egunean bi kafe hartzeak ez du kalterik egiten 

Aski ohitura hedatua ( ) da 

kafea hartzea. Sarritan, berriz, hipertentsioarekin lotzen da 
kafearen kontsumoa, eta tentsio altu samarra izaten duten pertsonek oso kontuz 

( ) ibili behar dutela esaten da. Ameriketako Estatu Batuetako Johns 

Hopkins Unibertsitateko ikertzaileek plazaratu ( ) berri duten ikerketa 

baten arabera, ordea, kafea neurriz hartuz gero — bi kafe kikara egunean — ez dago 

zertan kezkatu ( ). Archives of Internal Medicine aldizkarian argitaratu 

dute artikulua. 

«Kafe pittin bat hartuta tentsioa zertxobait igotzea gerta liteke, baina zerikusi txikia du 
hipertentsioarekin», azaldu ( ) dute ikerketan. 

Ikerketa luze baten emaitza ( ) da zientzialariek plazaratu berri 

dutena. Johns Hopkins Unibertsitatean 1948-64 urteen artean graduatu ziren mila ikasleri — 

kafea hartzeko ohitura zuten denek — gertuko ( ) jarraipena egin diete 

hainbat ( ) hamarkadetan zehar. Horrela, kafearen kontsumoak epe 

luzera zein ondorio eragin ditzakeen aztertu ( ) da. 

Ikerketak garrantzi handia du, hipertentsioaz arduratzen delako, eta eritasun 

( ) askoren iturri izaten delako arazo hori. Esate baterako 

( ), bihotzeko gaixotasun askoren eragilea izaten da. 

Antzeko emaitzak eman dituzte beste ikerketa batzuek ere. Oraintsu 

( ), adibidez, Erresuma Batuan kanpaina berezia egin da haurdun 

dauden emakumeek kafe gehiegi har ez dezaten, azken ikerketen arabera haurra 

galtzeko arriskua handitu ( ) egiten delakoan. Bertako Nutrizioaren 

Fundazioak, ordea, lasaitasun mezua plazaratu du: «Haurdunaldian egunean kikara pare 
bat kafe hartzeak ez du kalterik egiten », azaldu dute. 

Osasun arazo berezirik ez duten pertsonek, berriz, egunean 3-4 kikara hartu omen 

ditzakete. Kezka ( ) handirik gabe, gainera. «Horrek ez du inolako 

( ) kalterik egiten, soilik kafeinak kalte egiten dien pertsonei egin 

diezaieke min, baina horiek gutxienak dira...». Kafetxoei bai, beraz ( ), 

baina neurrian. 



SINONIMOAK 



Egunean bi kafe hartzeak ez du kalterik egiten 

Aski ohitura hedatua (nahiko usadio/aztura/ekandu zabaldua, ...zabaldu samarra) 

da kafea hartzea. Sarritan, berriz, hipertentsioarekin lotzen da kafearen kontsumoa, eta 
tentsio altu samarra izaten duten pertsonek oso kontuz (adi, erne, arretaz) ibili behar 
dutela esaten da. Ameriketako Estatu Batuetako Johns Hopkins Unibertsitateko ikertzaileek 
plazaratu (kaleratu, argitaratu) berri duten ikerketa baten arabera, ordea, kafea neurriz 
hartuz gero — bi kafe kikara egunean — ez dago zertan kezkatu (larritu beharrik). Archives 
of Internal Medicine aldizkarian argitaratu dute artikulua. 

«Kafe pittin bat hartuta tentsioa zertxobait igotzea gerta liteke, baina zerikusi txikia du 
hipertentsioarekin», azaldu (argitu, erakutsi) dute ikerketan. 

Ikerketa luze baten emaitza (ondorioa) da zientzialariek plazaratu berri dutena. 
Johns Hopkins Unibertsitatean 1948-64 urteen artean graduatu ziren mila ikasleri — kafea 
hartzeko ohitura zuten denek — gertuko (hurbileko) jarraipena egin diete hainbat (zenbait) 
hamarkadetan zehar. Horrela, kafearen kontsumoak epe luzera zein ondorio eragin 
ditzakeen aztertu (ikertu) da. 

Ikerketak garrantzi handia du, hipertentsioaz arduratzen delako, eta eritasun 
(gaixotasun, gaitz) askoren iturri izaten delako arazo hori. Esate baterako (Adibidez), 
bihotzeko gaixotasun askoren eragilea izaten da. 

Antzeko emaitzak eman dituzte beste ikerketa batzuek ere. Oraintsu (Orain dela 
gutxi, duela gutxi), adibidez, Erresuma Batuan kanpaina berezia egin da haurdun dauden 
emakumeek kafe gehiegi har ez dezaten, azken ikerketen arabera haurra galtzeko 
arriskua handitu (larritu) egiten delakoan. Bertako Nutrizioaren Fundazioak, ordea, 
lasaitasun mezua plazaratu du: «Haurdunaldian egunean kikara pare bat kafe hartzeak ez 
du kalterik egiten », azaldu dute. 

Osasun arazo berezirik ez duten pertsonek, berriz, egunean 3-4 kikara hartu omen 
ditzakete. Kezka (ardura, buruhaustej handirik gabe, gainera. «Horrek ez du inolako 
(batere) kalterik egiten, soilik kafeinak kalte egiten dien pertsonei egin diezaieke min, 
baina horiek gutxienak dira...». Kafetxoei bai, beraz (hortaz, orduan, badaj, baina 
neurrian. 



